Līdumnieki
Šis raksts ir par apdzīvotu vietu Līdumnieku pagastā. Par citām jēdziena Līdumnieki nozīmēm skatīt nozīmju atdalīšanas lapu. Līdumnieki (latgaliešu: Leidumnīki; agrāk arī Aizpūre, Zabolotje) ir ciems Ludzas novada Līdumnieku pagastā, pagasta centrs. Izvietojies pagasta vidienē Zabolotjes ezera krastā 25 km no novada centra Ludzas un 293 km no Rīgas. Apdzīvotā vieta izveidojusies pie bijušās Zabolotjes muižas (Zabłocie; pirmoreiz minēta 1739. gadā) centra un Aizpurves mežniecības. Izaugusi pēckara gados kā ciema padomes un kolhoza «Līdumnieki» centrālais ciemats. Ciema tagadējais nosaukums cēlies no Līdumnieku robežsargu kordona nosaukuma. Līdumniekos atrodas pagasta pārvalde, bibliotēka, brīvdabas estrāde, Kara muzejs, Aizpūres katoļu baznīca.